《虎丘》
宋代·方惟深

晋人事高旷，所得多奇僻。
云岩佛子庐，曾为二王宅。
当时槃乐佛，俯仰成今昔。
林泉亦余好，徘徊想遗迹。
那知非昔人，复作登临客。

作者简介：（1040—1122）宋兴化军莆田人，徙居长洲，字子通。方龟年子。早通经学，尤工于诗，为乡贡第一。后举进士不第，即弃去，躬耕田间，闲则读书。徽宗崇宁四年以遗逸荐，为兴化军助教。所为诗精诣警绝，甚为王安石所称赏。有《方秘校集》。